27. ΝΟΜΟΘΕΤ. ΔΙΑΤΑΓΜΑ υπ’ αριθ. 32 της 23/28 Ιουν. 1973 (ΦΕΚ Α΄ 133) (Διόρθ. Ημαρτ. εν ΦΕΚ Α΄ 191 της 27  Αυγ. 1973) Περί τροποποιήσεως και συμπληρώσεως των περί Οργανισμού Λιμένος Θεσσαλονίκης (ΟΛΘ) κειμένων διατάξεων. Συμπλήρωσις αρμοδιοτήτων Άρθρ.1.-Ο Οργανισμός Λιμένος Θεσσαλονίκης (ΟΛΘ) είναι ωσαύτως αρμόδιος δια την έκδοσιν των αδειών εκτελέσεως υπό τρίτων εργασιών ή ασκήσεως επαγγέλματος εντός της ζώνης του λιμένος. Αι άδειαι αύται χορηγούνται δι’ αποφάσεων του Γενικού Διευθυντού του ΟΛΘ, εκδιδομένων μετά προηγουμένην σύμφωνον γνώμην της Λιμενικής Αρχής Θεσσαλονίκης. Αρμοδιότης διαθέσεως πιστώσεων Άρθρ.2.-1.Εις τον Γενικόν Διευθυντήν του ΟΛΘ ανήκει η αρμοδιότης διαθέσεως πιστώσεων ή αναλήψεως εν γένει υποχρεώσεων ή εκποιήσεως κινητών πραγμάτων ή μισθώσεως χώρων, κτιρίων και εγκαταστάσεων του Οργανισμού μέχρι του ποσού των 50.000 δραχμών και εις το Διοικητικόν Συμβούλιον αυτού μέχρι του ποσού των 500.000 δραχμών. Αι σχετικαί αποφάσεις αυτών είναι αμέσως εκτελεσταί, μη υποκείμεναι εις έγκρισιν ανωτέρας Αρχής. 2.Δια Π.Δ/τος εκδιδομένου προτάσει του Υπουργού Ναυτιλίας, Μεταφορών και Επικοινωνιών, δύνανται να τροποποιώνται τα ποσά της προηγουμένης παραγράφου. Το χρηματικό όριο διάθεσης πιστώσεων από τα αρμόδια όργανα του Ο.Λ.Θ. αναπροσαρμόστηκαν από τα παρακάτω Π. Δ/τα. 1.Από το άρθρ. 3 Π.Δ. 503/6-16 Ιουλ. 1974 (ΦΕΚ Α΄200) κατωτ. αριθ. 32. 2.Από το άρθρο μόνο Π.Δ. 289/31 Ιουλ.-6 Αυγ. 1987 (ΦΕΚ Α΄143) 3.Από το άρθρο μόνο Π.Δ. 223/26 Μαΐου-14 Ιουν. 1993 (ΦΕΚ Α΄91). 4.Από το άρθρο μόνο Π.Δ. 403/21 Νοεμ.-10 Δεκ. 1996 (ΦΕΚ Α΄269). Άρθρ.3.-1.(Αντικαθίστανται αι παρ. 1 και 2 του άρθρ. 13 Ν.Δ. 449/1970, ανωτ. αριθ. 24). 2.Κυρούται η υπ’ αριθ. 8674/25.2.1970 πράξις του Διοικητικού Συμβουλίου του ΟΛΘ, δι’ ης διετέθη ποσόν δραχ. 500.000 προς ενίσχυσιν της Εθνικής προσπαθείας δια την δημιουργίαν μονάδος του Πολεμικού Ναυτικού. 3.Δια Π.Δ/τος εκδιδομένου προτάσει του Υπουργού Ναυτιλίας, Μεταφορών και Επικοινωνιών, δύνανται να τροποποιώνται τα ποσά της παρ. 1 του παρόντος άρθρου. Ανύψωσις εισαγωγικού βαθμού Κλάδου Β9 Ναυτικών Άρθρ.4.-1.Ως εισαγωγικός βαθμός του Κλάδου Β9 Ναυτικών Β΄ Κατηγορίας του ΟΛΘ, ορίζεται δια του παρόντος ο 10ος. 2.Οι κατά την δημοσίευσιν του παρόντος υπηρετούντες εις τον ανωτέρω Κλάδον υπάλληλοι του ΟΛΘ εντάσσονται μετά σύμφωνον γνώμην του οικείου Υπηρεσιακού Συμβουλίου, επί τη βάσει των ουσιαστικών αυτών προσόντων εις ανάλογον προς τον χρόνον της πραγματικής αυτών υπηρεσίας βαθμόν, τον διανυθέντα εξ ολοκλήρου μετά την απόκτησιν των προβλεπομένων δια τον Κλάδον τούτον τυπικών προσόντων. Η ένταξις αύτη δεν δύναται να γίνη εις βαθμόν ανώτερον του 7ου, υπολογιζομένου ως εισαγωγικού βαθμού του 10ου, κατά το εν άρθρ. 105 του Νόμ. 1811/1951 προσδιοριζόμενον χρόνον υπηρεσίας εν εκάστω βαθμώ, ο πέραν δε του απαιτουμένου δια την κατά βαθμόν ένταξιν χρόνος λογίζεται δια πάσας τας περιπτώσεις ως διανυθείς εις τον ον ενταχθήσεται έκαστος βαθμόν, άνευ δικαιώματος απολήψεως διαφοράς αποδοχών. (Αντί για τη σελ. 310,11(β)Σελ. 310,11(γ) Τεύχος 1371 Σελ. 57 Οργανισμός Λιμένος Θεσσαλονίκης Ανώνυμη Εταιρία (Ο.Λ.Θ. Α.Ε.) 20.Δ.ε.26-27 Σύστασις τακτικών θέσεων υπαλλήλων Άρθρ.5.-Συνιστώνται παρά τω ΟΛΘ 5 τακτικαί θέσεις υπαλλήλων ειδικών προσόντων επί σχέσει εργασίας ιδιωτικού δικαίου. Εις τας θέσεις ταύτας προσλαμβάνονται επιστήμονες κεκτημένοι πτυχίον οιουδήποτε τμήματος της Νομικής Σχολής του Πανεπιστημίου Αθηνών ή της Σχολής Νομικών και Οικονομικών Επιστημών του Πανεπιστημίου Θεσσαλονίκης ή Φυσικομαθηματικής Σχολής ή της Ανωτάτης Σχολής Οικονομικών και Εμπορικών Επιστημών ή της Παντείου Ανωτάτης Σχολής Πολιτικών Επιστημών ή Ανωτάτης Βιομηχανικής Σχολής ή ισοτίμου πτυχίου Σχολής αλλοδαπής, έχοντες όμως και επιστημονικήν ειδίκευσιν περί την λειτουργίαν και εκμετάλλευσιν του Λιμένος, ως και αποδεδειγμένην σχετικήν εμπειρίαν. Χρησιμοποίησις προσωπικού εις χειρισμόν μηχανημάτων Άρθρ.6.-Εις περίπτωσιν υπηρεσιακής ανάγκης δύναται να χρησιμοποιηθή υπό του ΟΛΘ, ως χειριστής οιουδήποτε φορτοεκφορτωτικού μηχανήματος εφ’ όσον συναινεί, πας όστις ανήκει εις το επί σχέσει εργασίας ιδιωτικού δικαίου προσωπικόν του Οργανισμού και κέκτηται το υπό του Νόμου προβλεπόμενον πτυχίον. Ούτοι δι’ όσον χρόνον χρησιμοποιούνται ως χειρισταί μηχανημάτων δικαιούνται των αποδοχών της ειδικότητος ταύτης. Έξοδα κηδείας Άρθρ.7.-Ο ΟΛΘ καταβάλλει τας δαπάνας κηδείας των συνταξιούχων αυτού, κατά τα ισχύοντα δια τους δημοσίους υπαλλήλους, εφαρμοζομένων κατά τα λοιπά των διατάξεων του Ν.Δ. 692/1970 «περί τροποποιήσεως των περί εξόδων κηδείας διατάξεων του Κώδικος Υπαλλήλων Νομικών Προσώπων Δημοσίου Δικαίου». Κωδικοποίησις διατάξεων Άρθρ.8.-Δια Π.Δ/τος εκδιδομένου προτάσει του Υπουργού Ναυτιλίας, Μεταφορών και Επικοινωνιών δύναται να κωδικοποιούνται εκάστοτε εις ενιαίον κείμενον αι περί Οργανισμού Λιμένος Θεσσαλονίκης (ΟΛΘ) κείμεναι διατάξεις. Κατά την κωδικοποίησιν ταύτην επιτρέπεται η  Σελ. 310,12(γ) Τεύχος 1371 Σελ. 58 μεταβολή της σειράς των άρθρων, παραγράφων και εδαφίων, η διαγραφή, η συμπλήρωσις ή η προσθήκη νέων τοιούτων, ως και πάσα αναγκαία φραστική μεταβολή, άνευ αλλοιώσεως της ουσίας του ισχύοντος κειμένου. 